Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 9322

2. Megjegyzés. - A lap mérete esetleg a térkép előállító rendelkezésére álló legnagyobb nyomdai méretét jelentheti. 18.3.2 A méretarány az 1 : 2 000 000-tól az 1 : 5 000 000-ig terjedő tartományban legyen. 18.3.3 Ennek a térképnek a méretarány megjelölését a címfeliratban a "kis méretarányú" felirat helyére kell beírni. 18.3.4 A térképen a léptékvonalat kilométerben és tengeri mérföldben, 0 pontjukkal azonos függőleges vonalba esően kell feltüntetni az alábbiak szerint: - kilométer, - tengeri mérföld. 18.3.5 Ajánlás. - A léptékvonal hossza legalább 200 mm (8 hüvelyk) legyen. 18.3.6 A térképlap szélén átváltási (méter/láb) mérővonal feltüntetése kötelező 18.4 Formátum 18.4.1 A címfeliratokat és a széljegyzeteket az ICAO valamelyik munkanyelvén kell a térképre nyomtatni. Megjegyzés. - Az ICAO munkanyelvét kiegészítően a kiadó ország nyelve, vagy bármely más nyelv is használható. 2007/70/II. szám 18.4.2 A csatlakozó lapok számozására és a tengerszinthez viszonyított magasságok jelzésére alkalmazott mértékegységekre vonatkozó tájékoztatást úgy kell a térképlapon elhelyezni, hogy az a térkép összehajtogatott formájában is jól látható legyen. Megjegyzés. - A lapszámozásra nincs nemzetközi megállapodás. 18.5 Vetület 18.5.1 Szögtartó (orthomorfikus) vetületet kell alkalmazni. 18.5.1.1 A vetület megnevezését és alapvető jellemzőit a térképlap szélén meg kell adni. 18.5.2 A szélességi köröket 1 fokos térközökkel kell feltüntetni. 18.5.2.1 A szélességi körökön a fokbeosztási vonalakat olyan szűk térközökkel kell feltüntetni, amely a térképen lévő szélességi körrel és a térkép méretarányával összeegyeztethető. 18.5.3 A hosszúsági köröket a térképen lévő szélességi kör és a térkép méretarányával összeegyeztethető térközökkel kell feltüntetni. 18.5.3.1 A hosszúsági körökön a fokbeosztási vonalakat 5 fokpercet meg nem haladó térközökkel kell feltüntetni. 18.5.4 A fokbeosztási jelöléseket a Greenwich-i hosszúsági körtől és az Egyenlítőtől kiindulóan kell feltüntetni. 18.5.5 Az összes feltüntetett hosszúsági és szélességi kört be kell számozni a térkép határvonalán. Ezen kívül, ha szükséges, minden szélességi és hosszúsági kört a térképen belül is be kell számozni oly módon, hogy azok könnyen azonosíthatóak legyenek a térkép összehajtott állapotában is. 18.6 Kultúr környezet és tereprajz 18.6.1 Beépített területek 18.6.1.1 A nagyvárosokat, városokat és falvakat a látás szerinti navigáció szempontjai szerinti fontosságuknak megfelelően kell megválogatni és feltüntetni a térképen. 18.6.1.2 Ajánlás. - A megfelelően nagyméretű nagyvárosokat és városokat a beépített területek határvonalával, és nem kijelölt határaikkal kell jelezni. 18.6.2 Vasútvonalak 18.6.2.1 Minden olyan vasútvonalat, amely tájékozódási támpont jelleggel bír, fel kell tüntetni. Megjegyzés. - A zsúfoltabb területeknél az áttekinthetőség érdekében egyes vasútvonalak feltüntetésétől el lehet tekinteni. 18.6.2.2 Ajánlás. - A fontos alagutak feltüntetendők. Megjegyzés. - Ismertető megjegyzéssel kiegészíthető 18.6.3 Főútvonalak és utak 2007/70/II. szám 18.6.3.1 Az úthálózatot olyan részletességgel kell feltüntetni, hogy rajzolatuk lényegi részei a levegőből szemlélve felismerhetők legyenek. 18.6.3.2 Ajánlás. - A beépített területeken lévő utakat nem kell ábrázolni, kivéve, ha a levegőből nézve, mint határozott terepjellegzetességek, felismerhetők. 18.6.4 Tájékozódási támpontok Ajánlás. - Ha a látás szerinti navigálás szempontjából fontosnak tartják, akkor a természeti és a kúltúr környezeti olyan tájékozódási támpontjait fel kell tüntetni, mint például a hidak, bányaszerkezetek, kilátó tornyok, erődök, romok, gátak/töltések, csővezetékek, távvezetékek, állandó telepítésű drótkötél pályák, valamint sziklák, hegyfokok, kőszirtek, homokdűnék, különálló világítótornyok, világító hajók stb. Megjegyzés. - Ismertető megjegyzésekkel kiegészíthetők. 18.6.5 Politikai határok A nemzetközi határokat kötelező feltüntetni. A kijelöletlen és meghatározatlan határokat magyarázó megjegyzéssel kell megkülönböztetni. 18.6.6 Vízrajz 18.6.6.1 A térkép méretarányával egyeztethető minden vízrajzi jellegzetességet fel kell tüntetni, ideértve a partvonalakat, tavakat, folyókat és patakokat (a nem állandó jellegűeket is), sós tavakat, gleccsereket és jégsapkákat. 18.6.6.2 Ajánlás. - A nagykiterjedésű nyílt vízfelületeket egészen világos színárnyalattal kell jelölni. Megjegyzés. - A partvonal kiemelése céljából a partvonalak mentén keskeny, sötétebb tónusú zóna alkalmazható. 18.6.6.3 Ajánlás. - A lényeges tájékozódási jelleggel bíró zátonyok és homokpadok, az egyedül álló sziklák, a homokos, kavicsos, köves és egyéb hasonló jellegű területek feltüntetése megfelelő térképjel alkalmazásával kötelező 18.6.7 Szintvonalak 18.6.7.1 A szintvonalakat fel kell tüntetni. A szintvonalak közötti térköz megválasztása teljesítse azt a kívánalmat, hogy a légi-navigációhoz szükséges domborzati viszonyok egyértelműen legyenek ábrázolva. 18.6.7.2 Az alkalmazott szintvonalak értékét fel kell tüntetni. 18.6.8 Magasság szerinti színárnyalás 18.6.8.1 Ha a magasság szerinti színárnyalást alkalmaznak, akkor az adott színárnyalatokhoz tartozó tengerszinthez viszonyított magasságok értékeit fel kell tüntetni. 18.6.8.2 Az alkalmazott magassági színárnyalás/magassági tartományokat a térkép szélén fel kel tüntetni. 18.6.9 Magassági pontok 18.6.9.1 A kiválasztott kritikus pontoknál fel kell tüntetni a magassági pont tengerszinthez viszonyított 2007/70/II. szám magasságát. A kiválasztott magassági pontok a közvetlen környezet legmagasabb pontjai legyenek, általában egy hegycsúcsot, vagy hegygerinc tetejét kell jelezniük. A látás szerinti repülés szempontjából különös fontossággal bíró völgyek vagy tavak felszínének tengerszinthez viszonyított magasságát fel kell tüntetni. A kiválasztott magassági pontok helyét egy ponttal kell jelezni. 18.6.9.2 A térkép szélén kötelező megadni a térképen ábrázolt legmagasabb pont tengerszinthez viszonyított magasságát (lábban, vagy méterben) és annak legközelebbi 5 fokpercre kerekített földrajzi helyét. 18.6.9.3 Ajánlás. - A térképlapon a legmagasabb pont tengerszinthez viszonyított magasságának értékeit jelző számjegyek körül a színárnyalást törölni kell. 18.6.10 Hiányos, vagy megbízhatatlan domborzati információk 18.6.10.1 "A domborzati adatok hiányosak" megjegyzést kell feltüntetni az olyan területek esetében, amelyek szintvonalas ábrázolásához a felmérések még nem történtek meg. 18.6.10.2 A légiforgalmi információk feltüntetésére alkalmazott színnel figyelmeztető megjegyzést kell nyomtatni azon térképek előlapjára, amely térképeknél a magassági pontok tengerszinthez viszonyított magasság értékei általában megbízhatatlanok; a figyelmeztetés szövege a következő legyen: "Figyelem - E térképen a domborzati információk megbízhatatlanok, ezért a tengerszinthez viszonyított magasság értékek figyelembevételekor körültekintően kell eljárni." 18.6.11 Szakadékok Ajánlás. - A szakadékokat fel kell tüntetni, ha azok szembeötlő terep jellegzetességek vagy, ha a kultúr környezet nagyon szórványos. 18.6.12 Fás területek Ajánlás. - A nagy kiterjedésű fás területek feltüntetendők. 18.6.13. A tereprajzi információk kelte A tereprajzi alapon szereplő legutolsó információ dátumát kell a térképlap szélén közölni. 18.6.14 Színek 18.6.14.1 Ajánlás. - A térkép alapszínezéséhez halvány színeket kell alkalmazni a manuális (pozíció) berajzolás elősegítése érdekében. 18.6.14.2 Ajánlás. - A látással végzett navigáció szempontjából lényeges terepjellegzetességek kiemelése érdekében jó színkontraszt hatást kell biztosítani. 18.7 Mágneses eltérés 18.7.1 Az izogon vonalakat fel kell tüntetni. 18.7.2 Az izogon információk felmérésének dátumát a térképlap szélén meg kell adni. 18.8 Légiforgalmi adatok 18.8.1 Repülőterek 2007/70/II. szám A nagyobb légiforgalmi jelentőségű repülőtereknek elsőbbséget adva, a szárazföldi és vízi repülőtereket, valamint a helikopter repülőtereket nevükkel együtt kell feltüntetni, olymértékben, hogy a térképen az ne okozzon nemkívánatos zsúfoltságot. 18.8.2 Akadályok Az akadályokat fel kell tüntetni. 18.8.3 Tiltott, korlátozott és veszélyes légterek Ajánlás. - Ha megítélés szerint, a légi-navigáció szempontjából jelentőséggel bírnak, akkor a tiltott, korlátozott és veszélyes légtereket fel kell tüntetni. 18.8.4 A Légiforgalmi szolgálatok rendszer 18.8.4.1 Ajánlás. - A légiforgalmi szolgálatok rendszerének lényeges elemeit fel kell tüntetni, ha megítélés szerint ez a légi-navigáció szempontjából jelentőséggel bír. 18.8.4.2 Ajánlás. - Ahol alkalmazható, ott a légvédelmi azonosító körzetet (ADIZ) fel kell tüntetni és megfelelően kell azonosítani. Megjegyzés. - Az ADIZ eljárás a térkép jelmagyarázatában leírható. 18.8.5 Rádió-navigációs berendezések Megjegyzés. - A rádió-navigációs berendezések, a megfelelő térképjeleikkel és nevükkel feltüntethetők.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes